|  |
| --- |
| **Dokazilo 11** |

**Elaborat o potencialnem prihranku vode**

Naložbe v tehnološke posodobitve namakalnih sistemov, ki so namenjeni več uporabnikom, morajo po prehodni oceni omogočati za najmanj 15 odstotkov potencialnega prihranka vode glede na tehnične parametre obstoječega namakalnega sistema. Če naložba v tehnološke posodobitev namakalnega sistema vpliva na telese podzemnih ali površinskih voda, pri katerih je bilo v zadevnem načrtu upravljanja povodja količinsko stanje ocenjeno z manj kot dobro, mora naložba zagotoviti učinkovito zmanjšanje porabe vode najmanj v višini 50 odstotkov potencialnega prihranka glede na tehnične parametre obstoječega namakalnega sistema.

Iz elaborata o potencialnem prihranku vode mora biti razvidno:

1. STANJE VODNEGA TELESA

* na katero vodno telo podzemnih ali površinskih voda je vezan odvzemni objekt oziroma iz katerega vodnega telesa se odvzema voda za namakanje kmetijskih zemljišč
* količinsko stanje vodnega telesa podzemnih ali površinskih voda

1. STANJE NAMAKALNEGA SISTEMA PRED TEHNOLOŠKO POSODOBITVIJO

* karakteristike vgrajenih črpalk, tip, črpalke, leto izdelave, njihova starost, moč, število… (na ravni posamezne črpalke in skupno za vse vgrajene črpalke)
* karakteristike namakalnega razvoda: starost cevi, material vgrajenih cevi, tip cevi, dimezije (notranji premeri cevi, hitrost toka, hrapavost), dolžine, popis druge namakalne infrastrukture (jaški, blatniki, hidranti…)
* glede na razliko med načrpano vodo na črpališču in skupno dobavljeno vodo uporabnikom, mora elaborat vsebovati oceno izgub vode v namakalnem sistemu (izkoristek črpalk in izkoristek cevovodov)

1. KLJUČNI ELEMENTI TEHNOLOŠKE POSODOBITVE

* popis mora vsebovati vse elemente, ki so predmet tehnološke posodobitve, njihovo stanje ter razlogi za tehnološko posodobitev

1. STANJE NAMAKALNEGA SISTEMA PO TEHNOLOŠKI POSODOBITVI

* karakteristike predvidenih črpalk (tip črpalke, leto izdelave, starost, moč, število… - na ravni posamezne črpalke in skupno za vse vgrajene črpalke)
* karakteristike namakalnega razvoda: material vgrajenih cevi,tip cevi, dimezije (notranji premeri, hitrost toka, hrapavot), dolžine, popis druge namakalne infrastrukture (jaški, blatniki, hidranti…)
* ocena porabljene vode na istem namakalnem območju ob isti namakalni opremi

1. IZRAČUN POTENCIALNEGA PRIHRANKA VODE

* primerjati je treba porabo vode na enoto namakane površine (ha) pred tehnološko posodobitvijo namakalnega sistema s ocenjeno porabo vode po tehnološki posodobitvi namakalnega sistema. Poraba vode mora biti primerjana na ravni enote namakane površine (na ha namakalnega sistema) ter skupni prihranek vode na ravni namakalnega sistema.

**Dokument mora biti opremljen z žigom in podpisom pripravljalca.**

**Navodilo: za to stranjo priložite zahtevane dokumente!**